^ ser. 21 E gatisitswe ke Basupi ba ga Jehofa mme ga e sa tlhole e gatisiwa. Pailing ga a tlhole a latela dingwao tseo. Ka ntlha yang? E rile a ile kwa metseng e e seng mo dithabeng, a bona tiro mo malapeng a Basupi ba ga Jehofa. Lengwe la malapa ano le ne la dirisa sebaka seno mme la bontsha Pailing boammaaruri jwa Baebele. O ne a arabela sentle mme a anaanela thata go ithuta ka se Jehofa a se ikaeletseng ka motho le lefatshe. Ba ne ba rulaganya gore a ye go simolola go tsena sekolo le gore a ithute Baebele. Pailing o ne a kolobediwa go nna mongwe wa Basupi ba ga Jehofa a na le dingwaga di le 24. Fa a na le dingwaga di le 30, o ne a le mo ngwageng wa gagwe wa bobedi a le mo sekolong se segolwane, mme o ne a dira tiro ya go rera kwa sekolong. Jaanong o bidiwa Rolando (leina le le tlwaelegileng mo bathong ba kwa go se nang dithaba).